ສານອວຍພອນສະເຫຼີມສະຫຼອງ 61ປີ ແຫ່ງວັນສ້າງຕັ້ງພັກປະຊາຊົນປະຕິວັດລາວ
(ພາບປະກອບ)
ເນື່ອງໃນໂອກາດສະເຫຼີມສະຫຼອງ 61 ປີແຫ່ງວັນສ້າງຕັ້ງພັກປະຊາຊົນປະຕິວັດ ລາວ (22/03/1955 – 22/03/2016), ຄະນະບໍລິຫານງານສູນກາງພັກກອມມູນິດ ຫວຽດນາມ ສົ່ງສານອວຍພອນເຖິງຄະນະບໍລິຫານງານສູນກາງພັກປະຊາຊົນປະຕິວັດ ລາວ. ເນື້ອໃນສານມີຕອນຂຽນວ່າ:
61 ປີຜ່ານມາ, ພາຍໃຕ້ການຊີ້ນຳນຳພາອັນສະຫລາດສ່ອງໃສຂອງພັກປະຊາຊົນປະຕິວັດ ລາວ, ປະຊາຊົນ ລາວ ໄດ້ຜ່ານຜ່າຄວາມຫຍຸ້ງຍາກ, ສິ່ງທ້າທາຍນາໆປະການ, ຍາດໄດ້ໄຊຊະນະອັນສະຫງ່າລາສີໃນພາລະກິດປົດປ່ອຍປະເທດຊາດ, ປົກປັກຮັກສາ ແລະ ກໍ່ສ້າງປະເທດຊາດ. ພິເສດ, ພາຍຫລັງ 30 ປີແຫ່ງການປະຕິບັດທິດທາງປ່ຽນໃໝ່ ໂດຍພັກປະຊາຊົນປະຕິວັດ ລາວ ລິເລີ່ມ ແລະ ຊີ້ນຳນຳພາ, ປະຊາຊົນ ລາວ ຍາດໄດ້ບັນດາຜົນງານອັນໃຫຍ່ຫລວງ, ມີຄວາມໝາຍປະຫວັດສາດໃນທຸກຂົງເຂດ, ອິດທິພົນຊື່ສຽງ ແລະ ທີ່ຕັ້ງຂອງສາທາລະນະລັດປະຊາທິປະໄຕປະຊາຊົນ ລາວ ນັບມື້ນັບໄດ້ຮັບການຍົກສູງໃນເວທີສາກົນ.
ພັກ, ລັດ ແລະ ປະຊາຊົນ ຫວຽດນາມ ຢືນຢັນວ່າ: ຍາມໃດກໍ່ສະໜັບສະໜູນ, ເຊື່ອໝັ້ນຢ່າງແນ່ວແນ່ວ່າ: ໂດຍສືບຕໍ່ມູນເຊື້ອ ແລະ ເສີມຂະຫຍາຍບັນດາຜົນງານທີ່ບັນລຸໄດ້, ພາຍໃຕ້ການຊີ້ນຳນຳພາຂອງພັກປະຊາຊົນປະຕິວັດ ລາວ, ປະເທດ ລາວ ແລະ ປະຊາຊົນ ລາວ ຈະສືບຕໍ່ຍາດໄດ້ຜົນງານໃໝ່ຫລາຍຢ່າງ ແລະ ໃຫຍ່ຫລວງກ່ວາອີກໃນພາລະກິດປ່ຽນໃໝ່; ປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດ ລາວ ແລະ ແຜນການພັດທະນາເສດຖະກິດ - ສັງຄົມໄລຍະ 5 ປີຄັ້ງທີ 8 ຢ່າງມີໄຊ; ກໍ່ສ້າງສຳເລັດປະເທດ ລາວ ສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດທະນາຖາວອນຕາມເປົ້າໝາຍສັງຄົມນິຍົມ.
(ແຫຼ່ງຄັດຈາກ VOV)